1973

**1973** (romartal MCMLXXIII) var eit normalår som byrja på ein måndag i den gregorianske kalenderen.
## Hendingar

### Utlandet
* Svoltkatastrofe i Etiopia.
* 1. januar: Danmark, Storbritannia og Irland vart medlemer av EF, som dermed hadde ni medlemsland.
* 15. januar: Vietnamkrigen: Presidenten i USA, Richard Nixon gav ordre om at den offensive krigføringa i Nord-Vietnam skulle stogge.
* 23. januar: Vulkanen Helgafell braut ut og sende lava mot Vestmannaeyjar.
* 28. februar: Kring 200 indianarar okkuperte Wounded Knee i Sør-Dakota i USA, i protest mot undertrykking av den indianske minoriteten.
* 4. april: World Trade Center i New York by vart opna.
* 6. mai: Fredsavtale vart inngått mellom indiandarane i Wounded Knee og styresmaktene i USA.
* 14. mai: Den USA-amerikanske romstasjonen Skylab I vart skoten opp frå Cape Kennedy.
* 19. mai: Torskekrigen: Storbritannias marine fekk ordre om å verne britiske fiskefartøy som fiska innanfor den islandske 50-milsgrensa.
* 20. mai: Torskekrigen: Island stengde Keflavik flyplass for  britiske militærfly
* 10. juli: Bahamas vart uavhengig frå Storbritannia
* 23. august: Ein bankranar forskansa seg i ein bank ved Norrmalmstorg i Stockholm og heldt gislar fanga i fem døgn. Hendinga gav namn til stockholmsyndromet.
* 11. september: Militærkupp i Chile. Med støtte frå CIA tok general Augusto Pinochet sine styrkar livet av president Salvador Allende og innførte eit brutalt militærdiktatur.
* 15. september: Karl XVI Gustav av Sverige vart konge av Sverige.
* 2. oktober: Torskekrigen; Storbritannia trekte marinen ut av den islandske fiskerisona etter trugsmål om brot på diplomatisk samband mellom dei to statane.
* 6. oktober: Jom kippúrkrigen: Egypt og Syria gjekk til åtak på Israel
* 24. oktober: Jom kippúrkrigen: Våpenkvile mellom Israel og Egypt etter at israelske styrkar hadde kome fram til Suezkanalen
* 4. november: Oljekrisa i 1973: OPEC-landa vedtok oljeboikott og prisauke som straffereaksjon mot land som støtta Israel i Jom kippúrkrigen
* 20. desember: Statministeren i Spania, Luis Carrero Blanco, vart drepen i Madrid av ETA-folk

### Noreg
* 22. mars : Det norske lasteskipet «Anita» forsvann utanfor den USA-amerikanske austkysten i ein storm på tur mellom Newport News og Europa med kol. Alle 32 ombord omkom.
** Det norske lasteskipet «Norse Variant» forliste nordaust for Cape May i New Jersey. 29 personar omkom, matrosen Stein Gulbrandsen vart berga etter tre døgn på ein flåte.
* 8. april: Anders Langes Parti til sterk nedsettelse av skatter, avgifter og offentlige inngrep vart skipa på Saga kino i Oslo. I dag heiter partiet Framstegspartiet.
* 21. juli: Lillehammersaka. Den marokkanske kelneren Ahmed Bouchiki vart myrda på Lillehammer av folk frå israelske Mossad.
* 16. oktober: Trygve Bratteli vart statsminister på ny, då Den første sentrumsregjeringa i Noreg gjekk av etter Stortingsvalet.
* AKP(m-l) vart tufta.
* Raud Valallianse var tufta som eit valsamarbeid mellom AKP(m-l) og uavhengige sosialistar.
* Sosialistisk Valforbund (No: Sosialistisk Venstreparti) vart tufta av utbrytarar frå Arbeidarpartiet, uavhengige sosialistar, Sosialistisk Folkeparti og Norges Kommunistiske Parti.

## Fødde

* 19. januar: Ann Kristin Aarønes, norsk fotballspelar
* 10. februar: Gunn-Rita Dahle Flesjå, norsk syklist
* 11. februar: Varg Vikernes, norsk musikar og pyroman
* 26. februar: Ole Gunnar Solskjær, norsk fotballspelar
* 25. mars: Michaela Dorfmeister, austerriksk alpinist
* 28. mai: Aslak Sira Myhre, norsk politikar og byråkrat
* 15. juni: Tore André Flo, norsk fotballspelar
* 20. juli: Kronprins Haakon, norsk tronarving
* 19. august: Kronprinsesse Mette-Marit
* 3. september: Eli Sol Vallersnes, norsk forfattar
* 9. september: Frode Andresen, norsk idrettsmann
* 26. september: Maria Bonnevie, norsk–svensk skodespelar
* 28. desember: Herborg Kråkevik, norsk skodespelar

## Døde

* 22. januar: Lyndon B. Johnson, USA-amerikansk president
* 24. januar: Ivar Asbjørn Følling, lækjar som oppdaga sjukdommen fenylketonuri
* 31. januar: Ragnar Frisch, norsk økonom
* 8. april: Pablo Picasso, spansk biletkunstnar
* 1. mai: Asger Jorn, dansk biletkunstnar 
* 11. juni: Claes Gill, norsk skodespelar og lyrikar
* 6. august: Fulgencio Batista, kubansk eks-diktator
* 2. september: J.R.R. Tolkien, britisk forfattar
* 11. september: Salvador Allende, president i Chile
* 15. september: Gustav VI Adolf, konge av Sverige
* 17. oktober: Ingeborg Bachmann, austerriksk forfattar
* 28. oktober: Mikkjel Fønhus, norsk forfattar